als_Latn dik_Latn sag_Latn
FLOKET
Pony i vogël
Bishti i kalit ka qënë shumë prezent gjatë sfilatave dhe koleksioneve Vjeshtë/Dimër 13-14 (Lanvin, Chalayan, Dsquared2, Portet 1961, Chloe, Manit, etj) në forma nga më të ndryshmet. Ky është një lajm i mirë për gratë: kjo do të thotë se ky model është perfekt për çdo lloj floku dhe për çdo situatë. Por për tu dukur më e re dhe më moderne, flokët duhet të jenë të shëndetshëm duke u trajtuar me produktet e duhura.
Glam Rock
Ky stil i përket vajzave glam që ju pëlqejnë festat dhe flokët e të cilave tregojnë se e kanë jetuar si duhet natën e tyre. Nuk ka sekrete për këtë lloj modeli por këshilla e rradhës është ti lësh flokët sa më natyrale. Mos të mendosh shumë nëse kaçurelat nuk janë perfekte por lëreni sa më natyrale. Koka poshtë dhe pak llak mjaftojnë.
Gërsheta kurorë
Modeli i flokëve më “popullor” në Pinterest është ky lloj gërsheti i dyfishtë i mbledhur pas. Ka qënë frymëzim për shumë parukierë gjatë sfilatave dhe tani është bërë një trend i vërtetë. Si ta realizoni? Mund të filloni duke bërë njëherë dy bishtaleca në afërsi të veshit tuaj dhe pastaj të realizoni gërshtetat. Përfundojeni duke i sistemuar në mënyrë të përshtatshme dhe fiksojini mirë.
Chignon i çregullt
Flokë jo të rregullt, po ashtu topuzi nuk duhet të jetë perfekt, përkundrazi. Stilistët e flokëve kanë sugjeruar një look sa më casual, floku duhet të ngjajë sikur është rregulluar rastësisht. Ky lloj modeli është perfekt për të gjitha ato gra që nuk kanë kohë dhe me dy veprime rregullojnë pamjen e tyre.
MAKE UP
Buzë “Sapo të kafshuara"
Me këtë term moda e përshkruan stilin e lyerjes së buzëve këtë sezon. Mos u bëni merak se nuk ka lidhje me kanibalizmin por sensing romantik të fjalës. Bëhet fjalë për një buzëkuq delikat dhe në të njëjtën kohë të fortë për sa i përket tonalitetit. Mbizotëron ngjyra vishnjë, mat e lehtë dhe e errët. Një këshillë, mos vizatoni me laps konturin e buzëve, por aplikoni buzëkuqin sa më lehtë.
Mat
Në ndryshim me buzët “sapo të kafshuara”, buzëkuqi mat në çdo ngjyrë (çiklamin, rozë, e kuqe, e purport pse vishnjë) mbizotëron kudo. Buzët janë plotësisht të ringjallura nga një ngjyrë që i dhuron dritë dhe feminilitet pamjes.
SYTE
Dy janë tonalitetet për sytë që janë përdorur më shumë gjatë pasarelave: Dy jan make-up et per syt qe jane perdor me shume gjat pasarelave: "Broken Smoke" dhe "Bakër".
Broken smoke është nuance më e dashur për vajzat të cilat përdorin tonalitetet e errta dhe shumë penel për të realuzuar këtë version. Një këshillë, lëreni pak imperfect makiazhin e syve, sidomos në pjesën e poshtme duke e sfumuar më shumë.
Bakër
Ky tonalitet është një prej trendeve më të konfirmuara gjatë sfilatave. Artistët e make –up-it kanë përdorur pikërisht bakrin si nuancë për sytë e modeleve tek Guçi, Versace dhe Tom Ford. Ngjyrat e ngrohta të tokës si bezhë, ngjyra ari dhe bakër të kombinuara i japin shikimit intensitet dhe sensualitet.
Peneli
I domosdoshëm për shumë gra, të cilat nuk dalin nga shtëpia pa të. Peneli është gjithnjë i përshtatshëm në dimër, ai është korniza e tualetit. Mos u habisni nëse shikoni një vajzë që se ka përfunduar vizën ose e ka filluar nga mesi: ajo po ndjek tendencën! Po, peneli fillon nga mesi dhe përfundon me zgjatjen e cepit jashtë. Nuk është çmenduri, thjeshtë shumë “cool”.
THONJTE
Si për buzëkuqin edhe për manikyrin efekti mat është protagonist. Çdo lloj ngjyre lejohet, përveç se atyre shumë të çelura sepse jemi në dimër dhe nuancat tepër të theksuara janë OUT. Prandaj lini mënjanë fosforeshentet dhe përshtatjuni stinës me tonalitete më të ngrohta.
isl_Latn als_Latn als_Latn kab_Latn als_Latn grn_Latn als_Latn als_Latn als_Latn eng_Latn als_Latn als_Latn ltz_Latn als_Latn szl_Latn als_Latn als_Latn dik_Latn als_Latn bug_Latn als_Latn ace_Latn als_Latn